Извјештај са семинара „Методологија израде пресуде у кривичном поступку“

У оквиру Програма стручног усавршавања и почетне обуке у Центру за едукацију судија и јавних тужилаца у Републици Српској, 27.11.2017. године одржан је семинар Почетне обуке за приправнике на тему „Методологија израде пресуде у кривичном поступку“.

Семинару је присуствовало око 70 приправника из судова и тужилаштава из цијеле Републике Српске.

Едукатор је била предсједница Окружног суда у Бањој Луци, Марија Аничић-Згоњанин.

У складу с дневним редом тема је обрађена у првом дијелу излагања, Технике израде пресуде с теоријског аспекта, а након паузе ову тему је обрадила са практичног аспекта, указујући на конкретне пропусте основних судова у појединим одлукама.

Циљ овог семинара је био оспособљавање приправника и припремање за полагање правосудног испита.

Семинар је од стране учесника оцијењен високом оцјеном.

У Бањој Луци, 28.11.2017. године Помоћник директора

Драго Шева